gl gl gl gl gl gl gl gl gl gl gl gl gl gl gl gl gl gl gl gl gl gl en gl gl de en gl gl gl fr gl de gl gl gl gl gl es gl gl gl gl es ca de en en en
Grupo de Investigación Lingüística e Literaria Galega - Publicacións
Marxes e centros. Para unha socioloxía do campo cultural
Este volume recolle dez traballos do profesor Antón Figueroa, moitos deles publicados orixinalmente en lugares de acceso non sempre doado para os interesados na súa lectura ou consulta. Na escolla, o equipo editor procurou a representatividade e o interese específicos dos asuntos abordados desde unha perspectiva actual.
Neste sentido, pode afirmarse que os textos compilados supoñen unha escolma fidedigna e cabal do pensamento de Antón Figueroa e do conxunto das súas investigacións. Neles, Figueroa regresa sobre cuestións anticipadas nos seus ensaios pero faino sempre con perspectivas anovadoras que dilatan a especificidade analizada e contrastan a súa entidade con novas conceptualizacións e novos fundamentos metodolóxicos, permanentemente sometidos a revisión e a un principio de reflexividade. Este último atinxe ante todo ao suxeito que analiza e describe a realidade social e cultural da que pretende dar conta. Como peche do volume, inclúese unha entrevista que o equipo editor mantivo con Antón Figueroa ao redor da autoanálise aplicada sen restricións cronolóxicas nin de ningunha outra índole.
Entrevista a Antón Figueroa no Diario Cultural, con motivo da presentación do libro (03/09/2015)
Recensión de Alberte Valverde, publicada no número 209 da Revista Grial: "Nova política"?, p.101.
Grupo de Investigación Lingüística e Literaria Galega
Rúa Lisboa, 7 - Campus da Zapateira,